மேல் தளம் முடிந்தவுடன் கப்பலை செலுத்தும் அறையும், அதன் கீழே இவர்கள் உறங்கவும், சமைக்கவும் உள்ள அறை இருக்கிறது. வெகு சிறிய அறைகள், அதில் கப்பலின் சுக்கான் உடன் எஞ்சின் கட்டுப்பாடு பகுதிகள் எல்லாம் அமைக்கின்றனர். இதை கண்ணாடி கொண்டு மூடி, எவ்வளவு காற்று அடித்தாலும் தாங்குமாறு செய்கின்றனர். எந்த மழையும், புயலும் அடித்தாலும் இந்த அறையில் உள்ளே இருக்கும்போது நீங்கள் பாதுகாப்பாக உணர்வீர்கள் என்கிறார் இதை செய்பவர். பொதுவாக வலையை போட்டுவிட்டு இந்த அறைக்கு முன்னே இருக்கும் கூரையின் நிழலில் உறங்குவதும், சீட்டு விளையாடுவதும் நடக்குமாம். ஒருவர் சமைக்க, இன்னொருவர் சுத்தம் செய்ய, ஒருவர் இளைப்பாற என்று வேலைகளை பகிர்ந்து கொள்வார்களாம். எப்படி சுற்றி ஒன்றுமே இல்லாமல் இருக்கும் கடலை பார்த்துக்கொண்டு நாட்கணக்கில் இருப்பீர்கள் என்பதற்கு, அதில் என்ன இருக்கு என்று பதில் !!